b"\n_START_ARTICLE_\nJohannes Kyburz\n_START_SECTION_\nOrgue de Santa Maria de Ma\xc3\xb3\n_START_PARAGRAPH_\nL'orgue de l'esgl\xc3\xa9sia de Santa Maria de Ma\xc3\xb3 va ser constru\xc3\xaft l'any 1809 i s'inaugur\xc3\xa0 l'any seg\xc3\xbcent. Amb la Guerra Civil l'esgl\xc3\xa9sia quedaria destru\xc3\xafda i l'orgue en pat\xc3\xad les conseq\xc3\xbc\xc3\xa8ncies. La restauraci\xc3\xb3 la va dur a terme l'orguener Salvador Aragon\xc3\xa8s (ca. 1950). _NEWLINE_Aquest orgue t\xc3\xa9 4 teclats i 3.006 tubs sonors, dels quals 197 s\xc3\xb3n de fusta i la resta de metall.\n_START_SECTION_\nPianos de taula al Museu de la M\xc3\xbasica de Barcelona\n_START_PARAGRAPH_\nAl Museu de la M\xc3\xbasica de Barcelona es conserven dos pianos de taula constru\xc3\xafts per Otter i Kyburz. Ambd\xc3\xb3s tenen la caixa i peces interiors de caoba i la taula harm\xc3\xb2nica \xc3\xa9s d'avet, compten amb 61 cordes dobles, dos registres que s'accionen amb dos genolleres i compten amb mec\xc3\xa0nica anglesa, un d'ells amb el sistema Zumpe (Johannes Zumpe)."